ΑΠΟΦΑΣΕΙΣ
Αριθμ. 34773
Άσκηση εκλογικού δικαιώματος των κρατουμένων κατά τις εκλογές της 9ης Ιουνίου 2024 για
την ανάδειξη των μελών του Ευρωπαϊκού Κοινοβουλίου στις έδρες που αναλογούν στην Ελλάδα.
ΟΙ ΥΠΟΥΡΓΟΙ
ΕΣΩΤΕΡΙΚΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1. Τις διατάξεις:
α) Tου άρθρου 5 του Σωφρονιστικού Κώδικα
(ν. 2776/1999, Α’291), όπως το άρθρο αυτό τροποποιήθηκε με το άρθρο 6 του ν. 4985/2022
(Α’ 203),
β) του π.δ. 26/2012 «Κωδικοποίηση σ’ ενιαίο κείμενο
των διατάξεων της νομοθεσίας για την εκλογή βουλευτών» (Α’ 57),
γ) την παρ. 3 του άρθρου 5 του ν. 4255/2014 «Εκλογή
μελών του Ευρωπαϊκού Κοινοβουλίου και άλλες διατάξεις» (Α’ 89),
δ) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης» (Α’ 133),
ε) του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών,
διοικητικών και αυτοδιοικητικών οργάνων στο διαδίκτυο
“Πρόγραμμα Διαύγεια” και άλλες διατάξεις» (Α’ 112),
στ) του π.δ. 18/2014 «Ορισμός ημέρας διεξαγωγής και
διάρκειας της ψηφοφορίας για την εκλογή των μελών του
Ευρωπαϊκού Κοινοβουλίου» (Α΄50),
ζ) του π.δ. 141/2017 «Οργανισμός Υπουργείου Εσωτερικών» (Α’ 180),
η) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119), ιδίως δε της παρ. 5
του άρθρου 2 αυτού,
θ) του π.δ.79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ι) του π.δ. 2/2024 «Διορισμός Υπουργών και Υφυπουργών» (Α’ 2),
ια) της υπό στοιχεία Υ11/7.7.2023 απόφασης του Πρωθυπουργού «Ανάθεση αρμοδιοτήτων στον Αναπληρωτή
Υπουργό Εσωτερικών, Θεόδωρο Λιβάνιο» (Β’ 4403),
ιβ) της υπ’ αρ. 7017/7/242/5.1.2024 κοινής απόφασης
του Πρωθυπουργού και του Υπουργού Προστασίας του
Πολίτη «Ανάθεση αρμοδιοτήτων στον Υφυπουργό Προστασίας του Πολίτη, Ανδρέα Νικολακόπουλο» (Β’ 68).
2. Την ανάγκη της απρόσκοπτης άσκησης του εκλογικού δικαιώματος των κρατουμένων, καθώς επίσης και
της προστασίας της εσωτερικής ασφάλειας και τάξης
των φυλακών.
3. Το γεγονός ότι από την παρούσα δεν προκύπτει
δαπάνη σε βάρος του κρατικού προϋπολογισμού, αποφασίζουμε:
Άρθρο Μόνο
1. Εκλογείς, οι οποίοι είναι εγγεγραμμένοι στους εκλογικούς καταλόγους δήμου του κράτους, αλλά κατά την
ημέρα δημοσίευσης του προεδρικού διατάγματος περί
ορισμού της ημέρας διεξαγωγής της ψηφοφορίας για
την ανάδειξη των μελών του Ευρωπαϊκού Κοινοβουλίου
στις έδρες που αναλογούν στην Ελλάδα, τελούν σε καθεστώς προσωρινής κράτησης ή εκτίουν στερητικές της
ελευθερίας ποινές και δεν έχουν στερηθεί το δικαίωμα
του εκλέγειν κατά το άρθρο 5 του π.δ. 26/2012, όπως
αυτό αντικαταστάθηκε με το άρθρο 92 του ν. 4804/2021
(Α’ 90), ασκούν το εκλογικό τους δικαίωμα στο εκλογικό
τμήμα του καταστήματος όπου κρατούνται, βάσει ειδικών εκλογικών καταλόγων, στους οποίους εγγράφονται
για τον σκοπό αυτό.
2. Την ημέρα δημοσίευσης του προεδρικού διατάγματος περί ορισμού της ημέρας διεξαγωγής της ψηφοφορί-
ας για την ανάδειξη των Ελλήνων μελών του Ευρωπαϊκού
Κοινοβουλίου, ο διευθυντής κάθε καταστήματος κράτησης ενημερώνει τους εκλογείς κρατούμενους σχετικά με
την εκλογική διαδικασία, προκειμένου να εγγραφούν
στους ειδικούς εκλογικούς καταλόγους.
3. Οι ειδικοί εκλογικοί κατάλογοι συντάσσονται, υπογράφονται και σφραγίζονται από τους διευθυντές των
καταστημάτων κράτησης και αναπαράγονται σε πέντε
(5) αντίτυπα.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2218
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2218/11.04.2024
Τα τέσσερα (4) αντίτυπα διαβιβάζονται μέσα σε ανατρεπτική προθεσμία πέντε (5) ημερών από την έναρξη
της προεκλογικής περιόδου, στον Πρόεδρο Πρωτοδικών
της οικείας εκλογικής περιφέρειας και ακολουθείται η
διαδικασία που προβλέπεται στην παρ. 5 του άρθρου
27 και στο άρθρο 28 του π.δ. 26/2012 (Α’ 57).
4. Σε περίπτωση αποφυλάκισης, για οποιονδήποτε
λόγο, κρατουμένου που έχει εγγραφεί στους ανωτέρω
ειδικούς εκλογικούς καταλόγους έως την ημέρα διεξαγωγής των εκλογών, αυτός ασκεί το εκλογικό του δικαίωμα
στον δήμο στους εκλογικούς καταλόγους του οποίου
είναι εγγεγραμμένος.
5. Όταν ο συνολικός αριθμός των κρατουμένων - ψηφοφόρων στα καταστήματα κράτησης είναι πολύ μικρός,
για λόγους διαφύλαξης της μυστικότητας της ψήφου,
μπορεί να ψηφίσουν σε αυτά και άλλοι εκλογείς που είναι
εγγεγραμμένοι σε ειδικούς εκλογικούς καταλόγους του
άρθρου 27 του π.δ. 26/2012.
6. Ο διευθυντής κάθε καταστήματος κράτησης επιλέγει
τον καταλληλότερο, κατά την κρίση του, χώρο εντός του
καταστήματος κράτησης για τη διεξαγωγή της ψηφοφορίας των εκλογέων - κρατουμένων.
7. Πρόεδροι Εφορευτικής Επιτροπής σε κάθε εκλογικό
τμήμα διορίζονται κατά προτίμηση εισαγγελικοί λειτουργοί. Ως μέλη της Εφορευτικής Επιτροπής κληρώνονται
εκλογείς του δήμου στα διοικητικά όρια του οποίου υπάγεται το κατάστημα κράτησης.
8. Για την ομαλή διεξαγωγή της ψηφοφορίας και την
τήρηση της τάξης στα καταστήματα κράτησης όπου ψηφίζουν περισσότεροι από τριάντα (30) κρατούμενοι, ο
Πρόεδρος της Εφορευτικής Επιτροπής, σε συνεργασία
με τον διευθυντή του καταστήματος κράτησης, μπορεί
να καταρτίσει την προηγούμενη της ημέρας της ψηφοφορίας πρόγραμμα, σύμφωνα με το οποίο οι εκλογείς -
κρατούμενοι χωρίζονται σε ομάδες, είτε κατά πτέρυγα
του καταστήματος είτε αλφαβητικά. Επίσης, μπορεί να
καθορίζουν και τον χρόνο προσέλευσης των εκλογέων
κάθε ομάδας.
9. Οι κρατούμενοι προσέρχονται στο εκλογικό τμήμα
ένας - ένας και όχι σε ομάδες, με τη συνοδεία υπαλλήλου
έως την είσοδό του. Κατόπιν εισέρχονται στο εκλογικό
τμήμα και χωρίς καμία συνοδεία, ασκούν ελεύθερα το
εκλογικό τους δικαίωμα. Εξερχόμενοι, επιστρέφουν στο
χώρο κράτησής τους με τη συνοδεία υπαλλήλου.
10. Η αναγνώριση των εκλογέων - κρατουμένων γίνεται βάσει της αστυνομικής τους ταυτότητας, την οποία
προσκομίζουν στην Εφορευτική Επιτροπή. Αν δεν έχουν
αστυνομική ταυτότητα, προσκομίζουν κάθε άλλο χρήσιμο και κατάλληλο, κατά την κρίση της Εφορευτικής
Επιτροπής, αποδεικτικό της ταυτότητάς τους έγγραφο.
Το έγγραφο αυτό μπορεί να δοθεί και από τον ατομικό
τους φάκελο, ο οποίος τηρείται στο κατάστημα κράτησης με ευθύνη της γραμματείας και διαβιβάζεται υπη-
ρεσιακά στον Πρόεδρο της Εφορευτικής Επιτροπής του
εκλογικού τμήματος.
11. Για να πιστοποιηθεί ότι ο εκλογέας - κρατούμενος
άσκησε το εκλογικό του δικαίωμα, εκδίδεται βεβαίωση του
Προέδρου της Εφορευτικής Επιτροπής, η οποία δεν χορηγείται στον κρατούμενο, αλλά στον διευθυντή του καταστή-
ματος για να την τοποθετήσει στον ατομικό του φάκελο.
12. Κατά τη διάρκεια της ημέρας της ψηφοφορίας, οι
υποψήφιοι των κομμάτων, ή οι αντιπρόσωποί τους ή οι
αναπληρωτές αυτών, μπορεί να παρευρίσκονται στην
αίθουσα ψηφοφορίας, σύμφωνα με τα οριζόμενα στο
άρθρο 88 του π.δ. 26/2012.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Απριλίου 2024
Οι Υπουργοί
Αναπληρωτής
Εσωτερικών
Υπουργός Εσωτερικών
ΝΙΚΗ ΚΕΡΑΜΕΩΣ
ΘΕΟΔΩΡΟΣ ΛΙΒΑΝΙΟΣ
Υφυπουργός Προστασίας του Πολίτη
ΑΝΔΡΕΑΣ ΝΙΚΟΛΑΚΟΠΟΥΛΟΣ

[Source: 20240202218.pdf | Tokens: 6539]